**Tisztelt Szakgyógyszerész-jelölt!**

 Alábbiakban tájékoztatjuk a szakgyakorlati idő igazolásával kapcsolatos tudnivalókról.

* A szakgyakorlati idő leigazolása a mellékelt formanyomtatványon történik. (Több szakgyakorlati hely esetén az igazolásokat külön-külön formanyomtatványon kell megjeleníteni. Szakgyakorlati helyként a konkrét szakgyakorlati helyet kérjük feltüntetni és nem a gazdasági társaságot, amely a képzőhelyet üzemelteti. (Ez főként gyógyszertárakra vonatkozik, kézírás helyett bélyegző használata is elfogadott.)
* A szakgyógyszerész-képzésben teljes munkaidőben eltöltött idő összességében 36 hónap, melyet *2021.09.01-2024.08.31.* időszakként szíveskedjen megjelölni. (A szakmai gyakorlatukat később megkezdők a kezdési időpontban eltérhetnek, de ebben az esetben a végzési időpontot is hozzá kell igazítani.) A szakgyakorlati idő végső dátuma az őszi szakvizsgához 2024.09.30. lehet! Ha addig nem érte el a teljes munkaidőben végzett szakgyakorlat mennyisége a 36 hónapot a szakvizsgára kérjük, ne jelentkezzen!
* Munkájának minősítését vezetője néhány szóban foglalja össze, és a következő sorban összesítő értékelésként egy érdemjegyet (1-től 5-ig történő osztályzatot, számmal és betűvel kiírva) is adjon az Ön gyakorlati teljesítményére. Az aláírás dátuma, a valós kitöltés dátuma lehet.
* A szakgyógyszerész-képzésben a gyakorlati oktatás megtörténtének, illetve sikeres teljesítésének igazolását szíveskedjen a szakgyakorlati hely vezetőjével és/vagy a szakképzést végző oktatóval aláíratni. Ha ez a két szerepkör nem válik külön, akkor egy személy írja alá mindkét aláíró helyen a formanyomtatványt. (Ez egy középen elhelyezett aláírás formájában is megvalósítható.)
* A kitöltött formanyomtatványt **eredeti** példányban a Semmelweis Egyetem Gyógyszerésztudományi Kar Szak- és Továbbképzési Csoporthoz (1092 Budapest, Hőgyes E. u. 7-9.) **legkésőbb** **2024.08.05-éig** kell postára adni.
* Fenti igazolás(ok) alapján a vizsgára bocsátó határozat megküldéséről legkésőbb a vizsga meghirdetett időpontja előtt egy hónappal a Semmelweis Egyetem Gyógyszerésztudományi Kar Szak- és Továbbképzési Csoportja gondoskodik.
* A kitöltött formanyomtatványok (szakgyakorlati idő igazolása) *határidőn túli beérkezése*, hibás vagy hiányos kitöltése esetén a Karnak a szakvizsgára bocsátó határozatot nem áll módjában kiállítani.
* Kérdés, kérés esetén a gabriel.edina@pharma.semmelweis-univ.hu, illetve a +36/1/266-8411-es telefonszámon állunk rendelkezésére.

**A szakvizsgára sikeres felkészülést kívánunk!**

**a Szak- és Továbbképzési Csoport munkatársai**